Nafarroako Parlamentuko Mahaiak, 2018ko irailaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, nahitaezko soldadutzaren aitzineko intsumisoen errekonozimenduari eta erreparazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko irailaren 17an

Lehendakaria: Ainhoa Aznárez Igarza

GALDERAREN TESTUA

EH-Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduaren babesean, honako galdera hau aurkezten dio Nafarroako Gobernuari, hark idatziz erantzun dezan:

Nahitaezko soldadutzarekin intsumiso izateagatik espetxe eta inhabilitazio zigorrak pairatu zituzten pertsonen errekonozimenduari eta erreparazioari dagokienez, parlamentari naizen aldetik honako hau jakin nahi dut:

– Aurreikusi diren jarduketen egutegi xehakatua.

Iruñean, 2018ko irailaren 13an

Foru parlamentaria: Maiorga Ramírez Erro